


VENDIM
Nr. 26, datë 17.1.2024

PËR FINANCIMIN E SHËRBIMEVE SHËNDETËSORE SPITALORE NGA SKEMA E DETYRUESHME E SIGURIMEVE TË KUJDESIT SHËNDETËSOR, PËR VITIN 2024

Në mbështetje të nenit 100 të Kushtetutës, të nenit 5, të ligjit nr. 97/2023, “Për buxhetin e vitit 2024”, të nenit 10, të ligjit nr. 10383, datë 24.2.2011, “Për sigurimin e detyrueshëm të kujdesit shëndetësor në Republikën e Shqipërisë”, dhe të nenit 53, të ligjit nr. 162/2020, “Për prokurimin publik”, me propozimin e ministrit të Shëndetësisë dhe Mbrojtjes Sociale, Këshilli i Ministrave

VENDOSI:

1. Financimin nga skema e detyrueshme e sigurimeve shëndetësore të paketës së shërbimeve të ofruara në spitalet publike, sipas listës së shërbimeve në shtojcën nr. 1, që i bashkëlidhet këtij vendimi.
2. Spitali e ushtron veprimtarinë e tij në përputhje me standardet, treguesit e cilësisë e të performancës, protokollet e diagnozës e të trajtimit, të miratuara nga Ministria e Shëndetësisë dhe Mbrojtjes Sociale.
3. Buxheti për mbulimin e paketës së shërbimeve spitalore, sipas listës së shërbimeve që ofron çdo spital, ndahet sipas shtojcës nr. 2, që i bashkëlidhet këtij vendimi.
4. Fondi i Sigurimit të Detyrueshëm të Kujdesit Shëndetësor lidh kontratat me spitalet për financimin e paketave të shërbimeve shëndetësore të ofruara prej tyre, në përputhje me indikatorët e performancës spitalore.
5. Fondi i Sigurimit të Detyrueshëm të Kujdesit Shëndetësor financon paketën e shërbimeve spitalore të kontraktuara me këto metoda:
a) Buxhetim me zëra shpenzimesh, për:
i. paga dhe shpenzime të tjera lidhur me pagën e personelit;
ii. kontribute për sigurime shëndetësore e shoqërore të personelit;
iii. mallra e shërbime të tjera.
b) Buxhetim për pagesën e paketave të shërbimeve me çmime të miratuara me vendim të Këshillit të Ministrave. Buxhetimi detajohet për çdo spital në zëra shpenzimesh me vendim të Këshillit Administrativ të Fondit të Sigurimit të Detyrueshëm të Kujdesit Shëndetësor;
c) Buxhetim për spitalet Durrës e “Memorial” Fier. Detajimi në zëra shpenzimesh i buxhetit miratohet nga bordet e këtyre spitaleve. Fondi financon dy spitalet nëpërmjet transfertave në llogaritë bankare që spitalet kanë në bankat e nivelit të dytë.
6. Fondi i Sigurimit të Detyrueshëm të Kujdesit Shëndetësor financon spitalet, në zbatim të vendimit nr. 258, datë 24.4.2019, të Këshillit të Ministrave, “Për miratimin e kontratës së koncesionit/partneritetit publik privat për ofrimin e shërbimit laboratorik të spitaleve universitare, rajonale dhe atyre bashkiake të Sarandës dhe Lushnjës”. Fondi rishikon financimin e spitaleve për këtë kontratë gjatë vitit, me vendim të Këshillit Administrativ, me propozimin e Ministrisë së Shëndetësisë e Mbrojtjes Sociale. 
7. Spitali është përgjegjës për zbatimin e buxhetit të kontraktuar, sipas zërave të përcaktuar të buxhetit, në përputhje me indikatorët dhe aktivitetin e shërbimit spitalor. 
8. Rishpërndarja e buxhetit ndërmjet spitaleve bëhet brenda një kufiri prej 3% të buxhetit të spitaleve, me vendim të Këshillit Administrativ të Fondit të Sigurimit të Detyrueshëm të Kujdesit Shëndetësor.
9. Një fond jo më i madh se 30% e buxhetit vjetor, i planifikuar për shërbimet spitalore, mbahet nga Fondi i Sigurimit të Detyrueshëm të Kujdesit Shëndetësor për ta shpërndarë gjatë vitit, me vendim të Këshillit Administrativ të Fondit të Sigurimit të Detyrueshëm të Kujdesit Shëndetësor, përkatësisht, për:
a) financimin e shërbimit spitalor gjatë vitit;
b) pagesat e paketave të shërbimeve të veçanta, të ofruara nga shërbimet spitalore, publike e jopublike, brenda vendit, të miratuara me vendim të Këshillit të Ministrave;
c) pagesat për kujdes shëndetësor në institucione jopublike, brenda e jashtë vendit, sipas miratimit, rast pas rasti, me vendim të Këshillit të Ministrave;
ç) pagesat për kujdes shëndetësor, sipas marrëveshjeve ndërkombëtare të nënshkruara;
d) pagesat e shërbimeve të kryera për llogari të spitaleve publike nga operatorë të kontraktuar nga Ministria e Shëndetësisë dhe Mbrojtjes Sociale, 
dh) transferta për individët (mjekë në shërbimet spitalore).
10. Shpenzimet kapitale për investimet në spitale mbulohen nga Ministria e Shëndetësisë dhe Mbrojtjes Sociale. Operatori i Shërbimeve të Kujdesit Shëndetësor vlerëson kërkesat e spitaleve (rajonale/bashkiake) për investimet dhe ia paraqet Ministrisë së Shëndetësisë dhe Mbrojtjes Sociale për miratim. Spitalet universitare paraqesin kërkesën për investime në Ministrinë e Shëndetësisë dhe Mbrojtjes Sociale.
11. Burime të tjera financimi për spitalet janë fondet e krijuara nga të ardhurat e realizuara gjatë veprimtarisë së tyre dhe nga dhurimet. Përdorimi i tyre bëhet tërësisht nga vetë spitali, si pjesë e kostos së shërbimit, bazuar në procedurat e miratuara nga Ministria e Shëndetësisë dhe Mbrojtjes Sociale. Këto të ardhura vlerësohen si të ardhura jashtë limitit, të cilat mbarten në vitin buxhetor pasardhës. 
12. Ministria e Shëndetësisë dhe Mbrojtjes Sociale, për raste të vlerësuara nga ajo ose me kërkesë të autoriteteve kontraktuese, spitaleve, mund të zhvillojë procedura të përqendruara prokurimi për disa mallra, shërbime dhe investime.
13. Spitali zbaton sistemin e referimit dhe tarifat për shërbimet me pagesë, të miratuara nga ministri i Shëndetësisë dhe Mbrojtjes Sociale.
14. Numri i përgjithshëm i punonjësve të spitaleve është 13 200 (trembëdhjetë mijë e dyqind) veta, nga të cilët 141 (njëqind e dyzet e një) punonjës në Spitalin Universitar të Traumës, të cilët paguhen nga Fondi i Sigurimit të Detyrueshëm të Kujdesit Shëndetësor. 
15. Për raste të veçanta të mungesës së mjekut specialist në shërbime të ndryshme të spitaleve rajonale, bashkiake, ministri i Shëndetësisë dhe Mbrojtjes Sociale, brenda numrit të përgjithshëm të personelit spitalor, urdhëron kontraktimin, për një periudhë të caktuar, të mjekëve specialistë. Mjekët e përcaktuar në këtë pikë, përveç pagës, trajtohen financiarisht me një bonus deri në 250 000 (dyqind e pesëdhjetë mijë) lekë në muaj. Vlera e bonusit përcaktohet, rast pas rasti, nga ministri i Shëndetësisë dhe Mbrojtjes Sociale, bazuar në vlerësimin e komisionit përkatës. Ky bonus, për efekt të llogaritjes së kontributeve të sigurimeve shoqërore dhe shëndetësore, trajtohet sipas shkronjës “e”, të pikës 2, të kreut II, të vendimit nr. 77, datë 28.1.2015, të Këshillit të Ministrave, “Për kontributet e detyrueshme dhe përfitimet nga sistemi i sigurimeve shoqërore dhe sigurimi i kujdesit shëndetësor”, të ndryshuar.
16. Mjekët e kontraktuar, sipas pikës 15, të këtij vendimi, nuk e përfitojnë shpërblimin sipas shkronjave “a” e “b”, të pikës 9/1, të vendimit nr. 555, datë 11.8.2011, të Këshillit të Ministrave, “Për miratimin e strukturës dhe niveleve të pagave të personelit mjekësor, të punonjësve të tjerë me arsim të lartë dhe të punonjësve të personelit teknik të shkencave mjekësore, në sistemin e Ministrisë së Shëndetësisë dhe Mbrojtjes Sociale, në Njësinë Mjekësore Ushtarake pranë Spitalit Universitar të Traumës, në strukturat e tjera të Forcave të Armatosura dhe në institucionet e ekzekutimit të vendimeve penale dhe spitalin përkatës”, të ndryshuar.
17. Për spitalet rajonale, bashkiake, kur nuk plotësohen nevojat me personel mjek të strukturës, ministri i Shëndetësisë dhe Mbrojtjes Sociale urdhëron kontraktimin e mjekëve të përgjithshëm pranë shërbimit të urgjencës.
18. Numri i pedagogëve me kontratë shërbimi për spitalet universitare miratohet çdo vit nga ministri i Shëndetësisë dhe Mbrojtjes Sociale. Masa e shpërblimit mujor të mjekëve pedagogë të Universitetit të Mjekësisë, Tiranë, bazohet në aktivitetin mjekësor e në kohën e angazhimit në strukturat shëndetësore universitare dhe nuk mund të jetë më e lartë se masa e shpërblimit mujor të drejtuesit të shërbimit me gradën “doktor i shkencave”. Pagesa e tyre bëhet nga buxheti për shërbimet e spitalit.
19. Financimi i institucioneve dhe i shërbimeve, të përcaktuara në shtojcën nr. 3, që i bashkëlidhet këtij vendimi, bëhet nga Fondi i Sigurimit të Detyrueshëm të Kujdesit Shëndetësor vetëm kundrejt shtesave përkatëse në buxhet nga Ministria e Shëndetësisë dhe Mbrojtjes Sociale.
20. Vendimi nr. 23, datë 18.1.2023, i Këshillit të Ministrave, “Për financimin e shërbimeve shëndetësore spitalore nga skema e detyrueshme e sigurimeve të kujdesit shëndetësor për vitin 2023”, të ndryshuar, shfuqizohet.
21. Ngarkohen Ministria e Shëndetësisë dhe Mbrojtjes Sociale, Ministria e Financave dhe Ekonomisë dhe Fondi i Sigurimit të Detyrueshëm të Kujdesit Shëndetësor për zbatimin e këtij vendimi.
[bookmark: _GoBack]Ky vendim hyn në fuqi menjëherë, botohet në Fletoren Zyrtare dhe i fillon efektet nga data 1 janar 2024.

ZËVENDËSKRYEMINISTËR
Belinda Balluku

SHTOJCA NR. 1
LISTA E SHËRBIMEVE SPITALORE QË DO TË FINANCOHEN NGA FONDI I SIGURIMIT TË DETYRUESHËM TË KUJDESIT SHËNDETËSOR

I. SPITALET UNIVERSITARE
1. Shërbimi i kardiologjisë 1;
2. Shërbimi i kardiologjisë 2;
3. Shërbimi i kardiokirurgjisë;
4. Shërbimi i kirurgjisë angiovaskulare;
5. Shërbimi i hematologjisë;
6. Shërbimi i gastro-hepato-enterologjisë;
7. Shërbimi i endokrinologjisë;
8. Shërbimi i nefrologjisë dhe hemodializës;
9. Shërbimi i anestezi-reanimacionit;
10. Shërbimi i urgjencave polivalente;
11. Shërbimi i hipertonisë dhe i mjekësisë interne;
12. Shërbimi i alergologjisë;
13. Shërbimi i reumatologjisë;
14. Shërbimi i dermatologjisë;
15. Shërbimi i traumatologjisë;
16. Shërbimi i ortopedisë; 
17. Shërbimi i okulistikës;
18. Shërbimi i ORL-së;
19. Shërbimi i kirurgjisë oro-maksilo-faciale (OMF);
20. Shërbimi i urgjencës kirurgjikale;
21. Shërbimi i kirurgjisë digjestive;
22. Shërbimi i urologjisë;
23. Shërbimi i djegie-plastikës;
24. Shërbimi i neurologjisë;
25. Shërbimi neurovaskular (stroke dhe poststroke);
26. Shërbimi i neurokirurgjisë;
27. Shërbimi i onkologjisë;
28. Shërbimi i sëmundjeve infektive;
29. Shërbimi i pediatrisë së specialiteteve;
30. Shërbimi i onkohematologjisë pediatrike;
31. Shërbimi i pediatrisë infektive;
32. Shërbimi i urgjencës dhe i pediatrisë së përgjithshme;
33. Shërbimi i kirurgjisë infantile;
34. Shërbimi i reanimacionit pediatrik;
35. Shërbimi i laboratorëve (klinikë-biokimikë, mikrobiologjikë, imunologjikë, anatomisë patologjike); 
36. Shërbimi i gjenetikës mjekësore;
37. Shërbimi i imazherisë dhe i mjekësisë nukleare;
38. Shërbimi i mjekësisë rehabilituese;
39. Shërbimi i statistikave;
40. Shërbimi i pneumologjisë;
41. Kirurgjia torakale;
42. Shërbimi i gjinekologjisë;
43. Shërbimi i obstetrikës;
44. Shërbimi i patologjisë së barrës;
45. Shërbimi i neonatologjisë;
46. Shërbimi i farmacisë;
47. Shërbimi i konsultave të specializuara ambulatore;
48. Shërbimi i toksikologjisë klinike;
49. Shërbimi i psikiatrisë (QSUT);
50. Kontrolli i infeksioneve spitalore;
51. Shërbimi i urgjencës paraspitalore;
52. Banka e gjakut.
II. QENDRA SPITALORE RAJONALE 
II.A. Shërbimet e qendrës spitalore rajonale përcaktohen rast pas rasti në urdhrin e ministrit për ngritjen e qendrës spitalore rajonale. 
II/A. QENDRA SPITALORE RAJONALE E TIRANËS “SHEFQET NDROQI”
1. Shërbimi i urgjencës;
2. Shërbimi Universitar i Sëmundjeve Polmonare;
3. Shërbimi i mjekësisë interne;
4. Shërbimi i kardiologjisë dhe hemodinamikës;
5. Shërbimi i kardiokirurgjisë;
6. Shërbimi i kirurgjisë abdominale dhe ortopedike;
7. Shërbimi i kirurgjisë torakale;
8. Shërbimi i anestezi-reanimacionit;
9. Shërbimi imazherisë;
10. Shërbimi i referencës së tuberkulozit;
11. Shërbimi i laboratorit;
12. Shërbimi i konsultave;
13. Shërbimi i pediatrisë;
14. Shërbimi i farmacisë;
15. Njësi komunitare lindjeje;
16. Riaftësim dhe rehabilitim.
III. SPITALET NË NIVEL QARKU (SPITALET RAJONALE)
Spitalet publike të përgjithshme në nivel qarku ofrojnë:
1. Shërbimin e urgjencës;
2. Shërbimin e mjekësisë së përgjithshme;
3. Shërbimin e kirurgjisë së përgjithshme, ortopedi-traumatologjisë, urologjisë, ORL, okulistikës, angiologjisë, max-facial;
4. Shërbimin e obstetrikë-gjinekologjisë;
5. Shërbimin e neonatologjisë;
6. Shërbimin e pediatrisë;
7. Shërbimin e imazherisë;
8. Shërbimin e mjekësisë rehabilituese;
9. Shërbimin e anatomisë dhe histologjisë patologjike;
10. Shërbimin e laboratorëve kliniko-biokimikë të mikrobiologjisë;
11. Shërbimin e anestezi-reanimacionit;
12. Shërbimin e farmacisë;
13. Shërbimin e onkologjisë (kimioterapisë, kujdesi paljativ);
14. Kontrollin e infeksioneve spitalore;
15. Shërbimin psikosocial;
16. Shërbimin e konsultave të specializuara (poliklinika e specialiteteve);
17. Bankën e gjakut.
IV. SPITALET NË NIVEL BASHKIE
Spitalet publike të përgjithshme në nivel bashkie ofrojnë:
1. Shërbimin e urgjencës;
2. Shërbimin e mjekësisë së përgjithshme;
3. Shërbimin e kirurgjisë së përgjithshme;
4. Shërbimin e pediatrisë dhe obstetrikë-gjinekologjisë, neonatologji;
5. Shërbimin imazherisë;
6. Shërbimin e laboratorëve kliniko-biokimikë të mikrobiologjisë;
7. Shërbimin e anestezi-reanimacionit;
8. Shërbimin e farmacisë;
9. Shërbimin ambulator të specializuar;
10. Bankën e gjakut.
V. SPITALET DITORE
1. Ndihmë e parë mjekësore për trajtim dhe kurim brenda 24 orëve.

	SHTOJCA NR. 2

	BUXHETI I SHËRBIMIT SPITALOR 2024

	
	
	
	
	
	
	në 000 lek

	INSTITUCIONET
	ARTIKUJT
	TOTAL

	
	ART. 600
	ART. 601
	ART. 602
	ART. 602 PPP LABORATORË
	ART. 604
	

	BERAT
	360,000
	59,500
	180,000
	61,000
	 
	660,500

	BULQIZË
	95,000
	15,700
	30,000
	 
	 
	140,700

	DELVINË
	43,500
	7,200
	7,000
	 
	 
	57,700

	DEVOLL
	58,000
	9,650
	12,000
	 
	 
	79,650

	DIBËR
	326,500
	53,500
	135,000
	31,000
	 
	546,000

	ELBASAN
	584,700
	96,350
	250,000
	100,000
	 
	1,031,050

	FIER
	465,000
	76,000
	218,000
	112,000
	 
	871,000

	GRAMSH
	148,300
	24,000
	35,000
	 
	 
	207,300

	GJIROKASTËR
	276,500
	44,200
	120,000
	34,000
	 
	474,700

	HAS
	56,500
	9,300
	16,000
	 
	 
	81,800

	KAVAJË
	11,800
	1,950
	2,000
	 
	 
	15,750

	KOLONJË
	97,300
	15,700
	20,000
	 
	 
	133,000

	KORÇË
	526,300
	86,700
	295,000
	80,000
	 
	988,000

	KRUJË
	149,500
	24,600
	32,000
	 
	 
	206,100

	KUÇOVË
	77,000
	12,200
	20,000
	 
	 
	109,200

	KUKËS
	321,500
	52,750
	126,000
	34,000
	 
	534,250

	KURBIN
	109,000
	18,200
	37,000
	 
	 
	164,200

	LEZHË
	333,000
	55,000
	180,000
	62,000
	 
	630,000

	LIBRAZHD
	180,500
	29,650
	54,000
	 
	 
	264,150

	LUSHNJË
	277,000
	45,750
	107,000
	45,000
	 
	474,750

	MALËSI E MADHE
	26,700
	4,450
	6,600
	 
	 
	37,750

	MALLAKASTËR
	51,200
	8,500
	13,000
	 
	 
	72,700

	MAT
	163,500
	26,550
	40,000
	 
	 
	230,050

	MIRDITË
	124,300
	20,400
	30,000
	 
	 
	174,700

	PEQIN
	45,000
	7,400
	7,500
	 
	 
	59,900

	PËRMET
	94,500
	15,500
	35,000
	 
	 
	145,000

	POGRADEC
	208,000
	34,000
	84,000
	 
	 
	326,000

	PUKË
	111,500
	17,750
	40,000
	 
	 
	169,250

	SARANDË
	201,500
	32,600
	120,000
	33,000
	 
	387,100

	SKRAPAR
	95,800
	15,500
	18,000
	 
	 
	129,300

	SHKODËR
	689,000
	112,550
	290,000
	65,000
	 
	1,156,550

	TEPELENË
	110,500
	17,400
	16,000
	 
	 
	143,900

	QSUT
	3,057,700
	495,210
	3,500,000
	820,000
	 
	7,872,910

	SUOGJ “MBRETËRESHA GERALDINË”
	364,700
	56,550
	300,000
	30,000
	 
	751,250

	SUOGJ “KOÇO GLIOZHENI”
	301,700
	47,700
	300,000
	30,000
	 
	679,400

	SU “SHEFQET NDROQI”
	41,000
	6,600
	 
	 
	 
	47,600

	QSR “SHEFQET NDROQI”
	565,600
	89,700
	450,000
	62,000
	 
	1,167,300

	SU TRAUMA 
	175,200
	27,200
	350,000
	55,000
	 
	607,400

	TROPOJË
	127,700
	21,100
	40,000
	 
	 
	188,800

	VLORË
	506,300
	83,650
	360,000
	65,000
	 
	1,014,950

	“MEMORIAL” FIER
	 
	 
	 
	 
	1,000,000
	1,000,000

	DURRËS
	 
	 
	 
	73,000
	1,200,000
	1,273,000

	Paketat e shërbimeve
	 
	 
	 
	 
	3,204,135
	3,204,135

	Transferta për individët (mjekë specialistë)
	 
	 
	 
	 
	30,000
	30,000

	Trajtime me VKM
	 
	 
	 
	 
	30,000
	30,000

	Pagesat e shërbimeve PPP 
	 
	 
	 
	 
	2,676,104
	2,676,104

	Rezervë
	 
	 
	 
	58,000
	989,941
	1,047,941

	TOTAL
	11,558,300
	1,878,210
	7,876,100
	1,850,000
	9,130,180
	32,292,790



SHTOJCA NR. 3
LISTA E INSTITUCIONEVE, QË NUK DO TË FINANCOHEN NGA FONDI I SIGURIMIT TË DETYRUESHËM TË KUJDESIT SHËNDETËSOR

1. Spitali psikiatrik Vlorë;
2. Spitali psikiatrik Elbasan;
3. Shërbimet e shëndetit mendor në rrethe;
4. Shërbimi i psikiatrisë Shkodër;
5. Qendra Kombëtare e Riaftësimit, Mirërritjes dhe Zhvillimit të Fëmijëve;
6. Shërbimi Kombëtar i Transfuzionit;
7. Qendra Kombëtare Biomjekësore.



